Zápis č. 8/2013/VI
zo zasadnutia Komisie životného prostredia, výstavby a územného plánovania

Termín konania: 			5.8.2013

Miesto konania:			Obecný úrad v Jaslovských Bohuniciach

Prítomní: podľa prezenčnej listiny:	Božena Krajčovičová - starostka
Ing. Pavol Miklošovič – predseda komisie
					Ing. Milan Fitoš	- člen
					Ing. Ľuboš Bokor	- člen 
Ing. Patrik Viskupič	- člen
Emília Prítrská	- člen
					Ing. Gabriela Nádaská – tajomník

Program: 

1.	Prerokovanie žiadosti  Ing. Štefana Schmidta
2.	Doplnenie vnútorného Predpisu na oplotenie pozemkov susediacich s pozemkami vo vlastníctve obce 
3.	Doplnenie Obecného predpisu k získaniu podpory pre udržiavanie bytového fondu a zachovanie kultúrneho dedičstva obce

K bodu 1

Žiadateľ  Ing. Štefan Schmidt požiadal o príspevok na realizáciu oplotenia susediaceho s obecným pozemkom v súlade s platným obecným predpisom.
 
Po prerokovaní žiadosti Komisia životného prostredia, výstavby a územného plánovania odporúča schváliť príspevok na oplotenie žiadateľovi Ing. Štefanovi Schmidtovi  v súlade s Obecným predpisom k získaniu príspevku na oplotenie. 

Hlasovanie: 	za: 		4 (Miklošovič, Fitoš, Bokor, Viskupič)
		proti:		0
		zdržal sa: 	1 (Prítrská)

K bodu 2

Obecný úrad predložil návrh na úpravu Obecného predpisu k získaniu príspevku na oplotenie, a to v čl 6, písm a) a písm. b) zrušiť hornú hranicu výšky oplotenia 2 m obmedzujúcu   možnosť získať príspevok na oplotenie.. 
Odôvodnenie:
Obec Jaslovské Bohunice ako príslušný stavebný úrad v rámci stavebného konania, resp. v rámci posudzovania ohlásenia drobnej stavby určuje podmienky pre realizáciu stavieb a drobných stavieb, kde podľa miestnych podmienok môže byť výška oplotenia aj vyššia ako 2 m. 

Po prerokovaní návrhu Komisia životného prostredia, výstavby a územného plánovania odporúča zmeniť znenie čl. 6, písm a) a písm b) v Obecnom predpise  k získaniu príspevku na oplotenie takto:
Výška príspevku sa určuje podľa dĺžky oplotenia takto: 
a)	Obec prispieva na oplotenie z pozinkovaného, resp. z poplastovaného pletiva minimálnej stavebnej výšky 1,60 m príspevkom 20€/bm oplotenia
b)	Obec prispieva na oplotenie z debniacich tvárnic minimálnej stavebnej výšky 1,60 m príspevkom 50 €/bm.

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0 

K bodu 3

Obecný úrad predložil návrh na úpravu Obecného predpisu k získaniu podpory pre udržiavanie bytového fondu a zachovanie kultúrneho dedičstva obce takto:

Navrhované nové znenie bodu D ods. 2:  
Príspevok na výmenu strešnej krytiny

Navrhované nové znenie bodu H – druhá odrážka: 
•	Obec prispieva na výmenu 1 m2 strešnej krytiny (betónovej, keramickej alebo z iných materiálov, ktoré však pohľadovo vytvárajú tvar škridle, ako napríklad bitúmenová,  plechová, plastová a pod.)

Odôvodnenie:
Uvedenými úpravami sa umožní čerpať príspevok aj žiadateľom, ktorí z technických dôvodov (zaťaženie stavby, krovu) sú obmedzení z hľadiska použitia betónovej, či keramickej škridle a môžu použiť iba krytinu s nízkou hmotnosťou (bitúmen, plech, plast a pod.) 

Po prerokovaní návrhu Komisia životného prostredia, výstavby a územného plánovania odporúča zmeniť Obecný predpisu k získaniu podpory pre udržiavanie bytového fondu a zachovanie kultúrneho dedičstva obce takto:

Nové znenie bodu D ods. 2:  
Príspevok na výmenu strešnej krytiny

Nové znenie bodu H – druhá odrážka: 
•	Obec prispieva na výmenu 1 m2 strešnej krytiny (betónovej, keramickej alebo z iných materiálov, ktoré však pohľadovo vytvárajú tvar škridle, ako napríklad bitúmenová,  plechová, plastová a pod.)

Hlasovanie: 	za: 		5 (Miklošovič, Fitoš, Bokor, Viskupič, Prítrská)
		proti:		0
		zdržal sa: 	0 

V Jaslovských Bohuniciach,	5.8.2013				Zapísal: Ing. Pavol Miklošovič